Man soek oor dogtertjie se lyk | Maroela Media
Man soek oor dogtertjie se lyk
Die liggaam van 'n dogtertjie is Woensdagmiddag in Turffontein gekry nadat sy glo deur 'n wit man in 'n wit motor ontvoer en doodgemaak is.
LookLocal berig dat die dogtertjie, glo ses jaar oud, se liggaam Woensdagmiddag in 'n dienspad tussen Hay- en Eloffstraat gevind is. Volgens een van die inwoners wat op die toneel was, is die man in die wit motor gereeld in die area. "Ek het gehoor die man het die jong meisie in sy motor ingelok, haar toe weggevat en toe weer teruggekom om haar liggaam hier af te laai." 'n Polisiewoordvoerder, ao. Lorraine van Emmerik het die voorval bevestig en sê hulle wag steeds op die uitslae van 'n patoloog.
Indien enigiemand die man opgemerk het of dalk weet wie dit is, kan hulle die Booysens-polisiestasie skakel by 011 433 5269.